

REPUBLIKA HRVATSKA

POŽEŠKO SLAVONSKA ŽUPANIJA

OSNOVNA ŠKOLA „ANTUNA KANIŽLIĆA“ POŽEGA

Antuna Kanižlića 2,34000 Požega

OIB : 03089519494

Tel: 034/ 273-030 Fax: 034/273-681

e-mail: akanizlica@os-akanizlica-pozega.skole.hr

**PRIJEDLOG PROTOKOLA U SLUČAJU POJAVE UŠLJIVOSTI GLAVE**

Molimo Vas u slučaju pojave ušljivosti kod učenika postupite prema sljedećem protokolu:

1. kada učiteljica primijeti da učenik ima uši ili gnjide, poziva roditelja i šalje dijete kući na izolaciju kako se ne bi prenosila zaraza
2. ako se roditelj ne javi na telefonski poziv, učenika se u pratnji učitelja ili stručnog suradnika odvodi kući i ostavlja roditeljima
3. ukoliko roditelj nije kod kuće, učenik se vraća u školu te ga se do kraja nastave zadržava u jednom od ureda stručnih suradnika
4. učeniku čiji se roditelji ne odazivaju na telefonske pozive potrebno je dati pisane upute za roditelje sukladno ovom protokolu
5. učiteljica će svakom roditelju dati letak kako tretirati i čistiti vlasište
6. Škola obavještava nadležnu školsku ambulantu o imenu i prezimenu zaraženog učenika, a potom prijavljuje nadležnoj higijensko-epidemiološkoj službi pojavnost zarazne bolesti
7. roditelj treba narednih dana očistiti djetetu vlasište i za minimalno 3 dana mogu se javiti u nadležnu školsku ambulantu na kontrolni pregled ukoliko je vlasište očišćeno,
8. sve dok se u potpunosti ne odstrane uši i gnjide, dijete NE IDE U ŠKOLU i ne može dobiti ispričnicu od školskog liječnika
9. **učiteljica bez ispričnice školskog liječnika ne treba primiti dijete natrag u školu.**

 VAŽNA NAPOMENA ZA RODITELJE: dijete se ne može vratiti u kolektiv ukoliko nije očišćeno vlasište od ušiju i gnjida (šampon ne ubija niti uklanja gnjide, njih se treba mehanički ukloniti s vlasišta,  češljem i otopinom octa i vode 1:1). Za sve dodatne informacije i pojašnjenja nadležna školska ambulanta stoji na raspolaganju za pomoć roditeljima pri suzbijanju zaraze.

Samo dosljednim postupanjem roditelja i temeljitim čišćenjem možemo suzbiti epidemiju i omogućiti učenicima što brži povratak u školski kolektiv.

Za potrebe škole Protokol prilagodila ravnateljica Marija Samarđija